Majoituimme neljäksi yöksi asuntoon nimeltä Fichteperle Etelä - Berliinissä. Saimme majoittajalta tarkan ohjeistuksen siitä, miten pääsemme Tegelin lentoasemalta halpoimmin perille asunnolle, ja tosiaan löysimme asunnon hyvin ohjeitten perusteella. Olimme sopineet majoittajan kanssa, että voimme tulla jättämään matkalaukut asuntoon jo klo 12, ja voimme tulla hakemaan avaimet tuntia myöhemmin, kun asunto on siivottu. Saimme kuitenkin asunnon avaimet jo heti klo 12, joka oli mukavaa, koska saatoimme lähteä tutustumaan kaupunkiin jo saman tien.
Saimme myös hyviä vinkkejä alueen nähtävyyksistä ja palveluista, ja lisäksi Jeannette pyysi ottamaan yhteyttä suoraan häneen tarvittaessa.
Asunto oli kaunis ja tilava kaksio ainakin kahdelle majoittujalle. Koska ikkunat olivat talon sisäpihalle päin, asunnossa oli hyvin hiljaista. Myös asunnon viileys yllätti positiivisesti, vaikka ulkona lämpötila nousikin hellelukemiin ainakin lomamme ensimmäisinä päivinä. Sänky oli todella mukava.
Asunnossa oli useampi kirja Berliinistä, ja lisäksi majoittaja oli koonnut kansioon kaikkea tarvittavaa tietoa (osoitteita, karttoja, yms.).
Ainoa, mitä todella jäimme kaipaamaan oli TV, jota olisi ollut mukava katsoa aamuisin ja iltaisin.
Asunto oli hissittömän talon neljännessä kerroksessa, joka tuntui alussa heiman hankalalta, mutta siihenkin tottui nopeasti.
Alue oli tosi ihana; ravintoloita, baareja sekä ihania pikkukauppoja kaikkialla, ja kanavan ranta parin korttelin päässä. Sinne palasi aina mielellään keirreltyään kaupungin nähtävyyksiä.